
E L Ő T E R J E S Z T É S

Sülysáp Város Önkormányzata Képviselő-testületének

2017. október 26-án tartandó munkaterv szerinti ülésére

2. napirendhez

Tárgy:
Tájékoztató a 2017. év III. negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII. 22.) rendelet 8. § (4) és 19. § (5) bekezdés b) pontja szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Az érintettek nevében a melléklet szerinti összevont beszámolót terjesztem elő a 2017. év III. negyedévére vonatkozóan.
Kérem a beszámoló szíves megtárgyalását és elfogadását.
…/2017. (X. 26.) ÖKT határozati javaslat

Sülysáp Város Önkormányzatának Képviselő-testülete a 2017. év I. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, jegyző
Sülysáp, 2017. október 19.

Horinka László s.k.
dr. Tóth Krisztina

polgármester
jegyző
BESZÁMOLÓ

a Sülysáp Város Önkormányzata Képviselő-testülete által átruházott 
hatáskörökben hozott 2017. III. negyedévi döntésekről
I. Önkormányzati szociális támogatások
Polgármesteri hatáskörben 2017. III. negyedévében újonnan 37 db háztartás esetében állapítottunk meg települési lakásfenntartási támogatást, 251.500,- Ft összegben (átlagosan 6.797,- Ft-ot/háztartásonként), ami összességében az előző negyedévben beadott kérelmekhez képest 42%-os növekedést mutat (26 db-ról 37 db-ra). Az egyes háztartásokra lebontva a megítélt támogatások összege átlagban 1%-kal nőtt (6.712,- Ft-ról 6.797,- Ft-ra). Ebből az állapítható meg, hogy ugyan az előző negyedévhez képest új igénylőként többen adták be a kérelmüket, de akik most beadták, azok a jövedelmi viszonyaikat tekintve közel azonos helyzetben voltak az előző negyedévben igénylőkhöz képest. 2017. III. negyedévében összesen 425 család volt jogosult települési lakásfenntartási támogatásra 2.841.500,- Ft összegben, ez havi átlagban 142 családot és 947.167,- Ft kifizetett támogatást jelent az önkormányzatnak. A támogatások minimálisan adható összege: 2.500,- Ft, maximuma: 9.000,-Ft, melyek függnek a háztartás nagyságától és jövedelmi helyzetétől. A települési lakásfenntartási támogatás megállapításánál továbbra is fontos szempont a közműszolgáltatók részére történő átutalás, elsősorban: áram és gázszolgáltatók részére, ezek hiányában pedig házipénztárból történő készpénz kifizetés (a III. negyedévben, 4 esetben állapítottuk meg készpénzben a települési lakásfenntartási támogatást, összesen 29.000,- Ft összegben). 

Települési krízistámogatás megállapításra 78 alkalommal került sor összesen 566.000,- Ft összegben, átlagosan 7.255,- Ft támogatásban részesültek az egyes háztartások/családok. A pénzbeli kérelmek ebben az időszakban elsősorban beiskolázási támogatásra, illetve élelmiszervásárlásra lettek megállapítva. Három esetben ítéltük meg a támogatás összegét természetbeni ellátás formájában. Ezekben az esetekben a pénzbeli ellátás cél szerinti felhasználása nem látszott biztosítottnak, ezért a Dr. Gáspár István Humánszolgáltató Központ munkatársát jelöltük ki a támogatás felvételére, aki a kérelmezővel közösen gondoskodott a támogatás megfelelő felhasználásáról.

Települési temetési krízistámogatás megállapítására a fenti időszakban 2 esetben került sor (kérelmenként 15.000,- Ft összegben).

Polgármesteri hatáskörben 2017. III. negyedévében 2 esetben került sor újonnan (15.000,- Ft/hónap összegben) települési létfenntartási támogatást megállapításra. 2017. III. negyedévében összesen 76 fő volt jogosult erre az ellátásformára, 512.000,- Ft összegben. Ebben az időszakban egy esetben került sor kérelem elutasításra a jogosultsági feltételek fennállásának hiánya miatt (magas jövedelem). A megállapított támogatás egy éven keresztül, havi rendszerességgel segíti az alacsony jövedelemmel rendelkező családok mindennapi szükségleteit. A helyszínen készült környezettanulmány és fényképfelvétel minden esetben alátámasztja a benyújtott kérelem jogosságát, mert a kérelmezők lakóhelye és lakókörnyezete gondozott volt. 

Települési temetési kölcsön megállapítására a fenti időszakban 2 esetben került sor, 200.000,- Ft összegben. 
A fentebb említett támogatások a polgármester döntését követően maradéktalanul kifizetésre kerültek. 

A polgármester a rendelkezésre álló adatok alapján naponta, szükség esetén azonnal dönt a támogatások odaítéléséről, melynek során figyelemmel volt minden kérelmező egyéni szociális helyzetére.

II. Közterület-használati engedély
A Polgármester átruházott hatáskörében hozott döntései 2017. III. negyedévben a közterületek használatának rendjéről és feltételeiről szóló 7/2010. (IV.1.) önkormányzati rendelet 8. § (1) bekezdése alapján:
1 db közterület használati engedély került kiadásra (búcsú).
III. Közútkezelői hozzájárulás

Az önkormányzat kezelésében lévő közutak nem közlekedési célú igénybevételéhez szükséges közútkezelői hozzájárulás kiadására az elmúlt negyedévben 1 esetben került sor, melyről átruházott hatáskörben a jegyző döntött.
IV. Önkormányzati vagyonnal kapcsolatos intézkedések
Az önkormányzat vagyonáról és a vagyongazdálkodás szabályairól szóló 2/2013. (II. 15.) önkormányzati rendelet 5. § (2) bekezdés szerint a polgármester döntéseiről és intézkedéseiről negyedévente beszámol a képviselő-testületnek.

· A 0406/42 hrsz.-ú ingatlant a 134/2017. (VIII. 24.) ÖKT határozat alapján az ClelarConcept Kft.-vel az ingatlan adásvételi szerződés 2017. 09. 20-án megkötésre került, a vevő az első részletet megfizette.

Sülysáp, 2017. október 19.

Horinka László s.k.
dr. Tóth Krisztina

polgármester
jegyző

